Diari Oficial de la Generalitat Valenciana


Sumari del DOGV 883, del 11-08-1988 (1988/811803)

DECRET 119/1988, de 29 de juliol, del Consell de la Generalitat Valenciana, pel qual es regulen les Taxes Universitàries per al curs acadèmic 1988-1989 en les Universitats de la Comunitat Valenciana.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/29/119/dof/vci/html**

### Dades del document

Número de DOGV
:   883

Data del DOGV
:   11-08-1988

Secció del DOGV
:   DISPOSICIONS GENERALS

Número del document
:   1988/811803


Data del document
:   29-07-1988

Organisme emissor
:   Conselleria d'Economia i Hisenda

Tipus de document
:   Decret

Decret 119/1988, de 29 de juliol, del Consell de la Generalitat Valenciana, pel qual es regulen les Taxes Universitàries per al curs acadèmic 1988/89 en les universitats de la Comunitat Valenciana.  
La Llei Orgànica 5/1982, d'1 de juliol, d'Estatut d'autonomia de la Comunitat Valenciana, estableix en l'article 35 la competència plena de la Generalitat Valenciana en la regulació i l'administració de l'ensenyament, sense perjudici de la que correspon a l'Estat.  
La Llei Orgànica 11/1983, de 25 d'agost, de Reforma Universitària, estableix en l'article 54 que les taxes acadèmiques, en el cas d'estudis conduents a títols oficials, seran fixades per la Comunitat Autònoma corresponent dins dels límits que establesca el Consell d'Universitats. En el cas d'altres estudis les fixarà el Consell Social de la Universitat.  
Després del traspàs de serveis de l'Administració de l'Estat a la Generalitat Valenciana en matèria d'Universitats, regulat pel Reial Decret 2633/1985, de 20 de novembre, la disposició addicional segona punt 4 de la Llei 1/1988, de 29 de febrer, de Pressupostos de la Generalitat Valenciana per a l'exercici 1988, estableix que el Govern Valencià regularà les taxes acadèmiques universitàries per al curs 1988/1989, dins dels límits que establesca el Consell d'Universitats.  
Per tot aixà, s'actualitzen les tarifes vigents en el curs passat mitjançant l'aplicació del percentatge d'inflació previst per a enguany, criteri d'ajust que es troba dins els límits que estableix el Consell d'Universitats en l'exercici de les competències que li atribueix l'article 54 de la Llei de Reforma Universitària, i que és coincident amb el criteri qualitatiu emprat per l'esmentat Organ per a fixar el límit mínim.  
En atenció d'aquests motius, amb l'informe previ del Consell d'Universitats, a proposta dels Consellers d'Economia i Hisenda i de Cultura, Educació i Ciència, i amb la deliberació prèvia del Consell de la Generalitat Valenciana en la reunió del dia 29 de juliol de 1988,  
DECRETE:  
Article primer  
Les taxes universitàries per al curs 1988/1989 en les Universitats Públiques de la Comunitat Valenciana seran les establertes en les tarifes de l'annex d'aquest Decret.  
Article segon  
Un. Els alumnes dels Centres i Instituts universitaris no estatals adscrits i els que obtindran la convalidació de cursos complets o assignatures soltes per raó d'estudis realitzats en Centres nacionals no estatals o en Centres estrangers, abonaran a la Universitat, en concepte d'expedient acadèmic i de prova d'avaluació, el 25% de les taxes establertes en la tarifa primera de l'annex. Les altres taxes se satisfaran en la quantia integra prevista.  
Dos. Per la convalidació d'estudis realitzats en Centres estatals no es meritaran taxes.  
Article tercer  
Els alumnes tindran dret a elegir la forma d'efectuar el pagament de les taxes acadèmiques establertes en la tarifa primera, bé fent-lo efectiu en un sol pagament a principi de curs, o de forma fraccionada en dos terminis iguals, que seran ingressats l'un en formalitzar la matrícula i l'altre en la segona quinzena del mes de desembre. L'impagament d'un o d'ambdós terminis comportarà automàticament l'anul·lació de la matrícula, sense cap dret a reintegrament.  
Article quart  
Els alumnes podran matricular-se d'assignatures soltes independentment del curs a què corresponguen aquestes. Tanmateix, el dret a l'examen i a l'avaluació corresponent de les assignatures matriculades estarà limitat per les incompatibilitats acadèmiques derivades dels plans d'estudi.  
Només a aquestes efectes, les Universitats, mitjançant el procediment que determinen les respectives Juntes de Govern, podran fixar un règim d'incompatibilitats acadèmiques per aquells plans d'estudi en els quals no estigués prèviament establert.  
L'exercici del dret de matricula establert en aquest article no obligarà a la modificació del règim d'horaris generals determinat en cada Centre, d'acord amb les necessitats docents dels seus plans d'estudi.  
No obstant això, aquells alumnes que inicien els estudis hauran de matricular-se del primer curs complet.  
Article cinqué  
Un. Segons que estableix l'article tercer, punt 1, del Reial Decret 2298/1983, de 28 de juliol, pel qual es regula el sistema de beques i altres ajudes a l'estudi de caràcter personalitzat, no estaran obligats a pagar la taxa acadèmica els alumnes que reben una beca amb càrrec als Pressupostos Generals de l'Estat.  
Els alumnes que en formalitzar la matrícula demanen l'exempció de taxes per haver sol·licitat la concessió d'una beca i, posteriorment, no obtinguessen la condició de becari amb dret a l'ajuda per a taxes acadèmiques oficials, quedaran obligats a l'abonament de les taxes corresponents a la matrícula que efecturaren, i l'impagament d'aquesta comportarà de manera automàtica l'anul·lació de l'esmentada matrícula.  
Dos. Els Organismes que, amb càrrec als Pressupostos Generals de l'Estat, concedesquen beques o ajudes a l'estudi compensaran a les Universitats de l'import de les taxes acadèmiques no satisfetes pels alumnes becaris fins on arriben els crèdits que amb aquesta finalitat s'autoritzen al seu pressupost de despeses, sense perjudici de la compensació inclosa als pressupostos de les respectives Universitats.  
Article sisé  
Un. Les taxes establertes en la tarifa primera de l'annex d'aquest Decret podran abonar-se per curs complet o per asignatures. En aquest darrer supòsit es diferenciaran únicament dues modalitats d'assignatures: anual i quadrimestral. La classificació de les assignatures. com a anuals o quadrimestrals l'establirà cada Universitat en funció del nombre d'hores lectives que figuren en els plans d'estudi. L'import de la taxa que cal aplicar per a les assignatures quadrimestrals serà la meitat del que s'estableix en la tarifa primera de l'annex d'aquest Decret per a assignatures anuals.  
Dos. L'import de les taxes establertes per a assignatura solta serà diferent segons que el curs a què corresponga estiga constituït per menys de set assignatures anuals o per set o més assignatures anuals. A aquests efectes, una assignatura anual equivaldrà a dues assignatures quadrimestrals.  
Tres. Quan un alumne es matricule en una mateixa assignatura per tercera o posteriors vegades, l'import de la matrícula d'aquesta serà incrementada en un 20%.  
Quatre. De tota manera, quan un alumne es matricule en assignatures soltes corresponents a un mateix curs, l'import de la matrícula no podrà excedir el fixat per un curs complet, i, si en alguna d'aquestes es matricularà per tercera o posteriors vegades no podrà superar el corresponent a un curs complet més el 20% d'aquest.  
Cinc. Les bonificacions corresponents a l'aplicació d'una o diverses matrícules d'honor es realitzaran una vegada s'haurà calculat l'import total de la matrícula.  
Article seté  
L'import dels cursos o seminaris de cada programa de doctorat i el de les matèries dels plans d'estudis oficials estructurats per crèdits, serà calculat d'acord amb el nombre de crèdits assignats a cada curs, seminari o matèria.  
Article vuité  
Per l'expedició dels documents i la realització dels tràmits que s'enumeren a l'annex d'aquest Decret únicament es podran exigir les taxes que s'hi consignen.  
Article nové  
Les taxes universitàries d'estudis conduents a títols o diplomes que no tinguen caràcter oficial seran fixades pel Consell Social.  
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.  
València, 29 de juliol de 1988.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN  
El Conseller d'Economia i Hisenda,  
ANTONI BIRLANGA I CASANOVA  
ANNEX  
Tarifes  
1. Estudis de Facultats i Escoles Tècniques Superiors en qualsevol dels seus cicles (inclosos els cursos d?adaptació per l?accés a titulats en Escoles Universitàries a Facultats i Escoles Tècniques Superiors), estudis en Col·legis Universitaris i Escoles Universitàries.  
1.1. Estudis conduents als títols de Llicenciat en Medicina, Farmàcia, Odontologia, Veterinària,   
Ciències (incloses les constituïdes d'acord amb el Decret 1975/1973, de 26 de juliol), Informàtica i Belles Arts; d'Arquitecte o Enginyer; d?Arquitecte Tècnic o d'Enginyer Tècnic; i de Diplomat en Infermeria, Fisioteràpia, Podologia, Informàtica, Estadística i òptica:  
a) Curs complet 54.600  
b) Assignatura anual corresponent a un curs de menys de set assignatures anuals 14.200  
c) Assignatura anual corresponent a un curs de menys de set assignatures anuals, en tercera o successives matrícules 17.040  
d) Assignatura anual corresponent a un curs de set o més assignatures anuals 9.400  
e) Assignatura anual corresponent a un curs de set o més assignatures anuals, en tercera o   
successives matricules 11.280  
f) Plans d?estudis estructurats per crèdits. Per cada crèdit 600  
g) Programa de doctorat. Per cada crèdit 3.820  
1.2. Els altres estudis universitaris:  
a) Curs complet 38.550  
b) Assignatura anual corresponent a un curs de menys de set assignatures anuals 9.830  
c) Assignatura anual corresponent a un curs de menys de set assignatures anuals, en tercera o successives matrícules 11.800  
d) Assignatura anual corresponent a un curs de set o mes assignatures anuals 6.550  
e) Assignatura anual corresponent a un curs de set o mes assignatures anuals, en tercera o   
successives matricules 7.860  
f) Plans d?estudis estructurats per crèdits. Per cada crèdit 425  
g) Programa de doctorat: Per cada crèdit 2.730  
2. Certificat d?aptitud pedagògica (inclou tots els cursos) 12.775  
3. Estudis de les Especialitats Mèdiques, que no requereixen formació hospitalària de l'apartat 31 de l'annex del Reial Decret 127/1984, d'11 de gener, d'Unitats docents acreditades. Per cada crèdit 2.000  
4. Estudis de les Especialitats d'Infermeria en Unitats acreditades, contemplades en el Reial Decret 992/1987, de 31 de juliol. Per cada crèdit 500  
5. Estudis de l'Especialitat de Farmàcia, Anàlisis Clíniques, en Escoles Professionals reconegudes segons el Reial Decret 1708/1982, de 15 d'octubre. Per cada crèdit 2.000  
6. Proves d?aptitud per a l'accés a la Universitat 4.370  
7. Per projectes de fi de carrera 8.030  
8. Avaluació acadèmica i professional per a l'obtenció, per convalidació, de títols de Diplomats en Escoles Universitàries 8.030  
9. Treballs exigits per a l'obtenció, per convalidació, de títols de Diplomats en Escoles Universitàries 13.375  
10. Examen per a Tesi Doctoral 8.030  
11. Taxes de Secretaria:  
11.1 Obertura d?expedient acadèmic, certificacions acadèmiques, i trasllats d'expedients acadèmics 1.530  
11.2 Compulsa de documents 600  
11.3 Expedició de targetes d'identitat 330


Còpia Permalink ELI